Ostiral Santua

Ostiral Santua edo Ostiral Saindua Berpizkunde-igandearen aurreko ostiralean ospaturiko jaieguna da, kristau Aste Santuan. Hirurren Paskoalaren bigarren eguna da. Egun horretan, Eliza Katoliko Erromatarrak Jesukristoren Heriotza gogoratzen du.

Eguna 
Eguna urtero aldatzen da, Berpizkunde-igandea udaberriko ekinokzio osteko ilbete pasa eta hurrengo igandea delako. Hona hemen gertukoak ditugun Ostiral Santuak:

Irakurketak

Mateoren Ebanjelioa 
 Mt 27:3-4. Judasen heriotza: "Judas saltzaileak, Jesus kondenatua zutela ikustean, damu izan zuen eta zilarrezko hogeita hamar zilarrezko txanponak apaizburu eta herriko zaharrei itzuli zizkien, esanez: Oker egin dut, errugabea heriotzara eramanez ".
 Mt 27:11-14. Jesus Pilatoren aurrean: "Jesus gobernariaren aurrean aurkeztu zuten. Gobernariak galdetu zion: Zu al zara juduen erregea?. (…) Eta ez zion salakuntza bati ere erantzunik eman, erabat harriturik gelditu zen gobernaria".

Markoren Ebanjelioa 

 Mk 15:6-15. Jesus heriotzara kondenatua: "Pazko jaiero preso bat askatu ohi zuen Pilatok, herriak eskatzen zuena. Bazen kartzelan Barrabas zeritzan bat, matxinadakoan giza hilketa bat egina. (…) Pilatok erantzun zien: Nahi al duzue juduen erregea askatzea? (…) Eta Pilatok: Zer oker egin du, bada? (…) Orduan, Pilatok, jendeari poz emateagatik, Barrabas askatu zien eta Jesus, zigorkarazi ondoren haien eskuetara eman zuen, gurutziltza zezaten".
 Mk 15:16-19. Soldaduen isekak: "Soldaduek gobernariaren jauregira sartu zuten Jesus, eta gudutaldeko denak bildu zituzten. Purpurazko jantzia ipini zioten soinean eta arantzaz egindako koroa buruan. Eta agurka hasi zitzaizkion; Agur, juduen erregea!. Kanaberaz jotzen zuten buruan, listua botatzen zioten eta, belaunikatuz, aurrean ahozpez jartzen zitzaizkion."

Lukasen Ebanjelioa 

 Lk 23:26-32. Guruzbidean. "Jesus gurutziltzatzera zeramatela, sorotik etxera zihoan bat, Simon Zirenekoa, hartu zuten eta gurutzea leporatu zioten, Jesusen ondotik eraman zezan. Herriko jendetalde handia zihoan Jesusen ondoren, baita emakume asko ere bular-joka eta harengatik aieneka (…) Jesusekin batera bi gaizkile ere eraman zuten hiltzera".
 Lk 23:33-43. Jesus gurutziltzatuta. "Buruhezur zeritzan tokira iritsirik, bertan gurutziltzatu zuten Jesus, baita bi gaizkileak ere, bata Jesusen eskuinean eta bestea ezkerrean. Jesusek honela zioen: Aita, barka iezaiezu, ez baitakite zer ari diren (…) Gaizkileetako batek gaineratu zuen: Jesus, oroit zaitez nitaz errege izatera iritsiko zarenean. Jesusek erantzun zion: Benetan diotsut: Gaur nirekin izango zara paradisuan".

Joanen Ebanjelioa 
 Jn 19:25-27. Jesus eta beronen ama. "Jesusen gurutzearen ondoan zeuden haren ama, amaren ahizpa, Maria Kleofasen emaztea, eta Magdalako Maria. Jesusek, bere ama eta honen ondoan maite zuen ikaslea ikusirik, esan zion amari: Emakume, horra hor zure semea. Gero, ikasleari esan zion: Horra hor zure ama. (…) ".
 Jn 19:28-30. Jesusen heriotza. "Ondoren, Jesusek, guztia beteta zegoela jakinik, Liburu Santuak esana erabat bete zedin, esan zuen: Egarri naiz (…) Ozpina edan zuenean, Jesusek esan zuen: Betea da dena. Eta, burua makurtuz, azken arnasa eman zuen".
 Jn 19:38-40. Jesus hilobian ezarria. "Jose Arimateakoak Jesusen gorpua eramateko baimena eskatu zion Pilatori (…) Etorri zen Nikodemo ere -behin batean gauez Jesus ikustera joan zen hura (…) Jesusen gorpua bien artean hartu eta oihal-zerrendaz lotu zuten, tartean usainkiaz ezarriz, juduek hobiratzeko zuten ohiturari jarraituz"

Ospakizunak 
Ostiral Santua ospatzeko, kristauek eukaristiak ez ezik prozesioak ere egiten dituzte. Guardian Jesukristoren iltzeen askapenak ospea du. Gurutze-bideak edo kalbarioak egiteko ohitura ere badago.

Ikus, gainera 
 Ostegun Santua

Kanpo estekak 
Pasio Biziduna Balmasedan 2016an: Ostiral Santua.

Aste Santua
Ostirala
Espainiako jaiegunak
Kristau terminologia
Jesusen Gurutziltzaketa
Martxoko ospakizunak
Danimarkako jaiegunak
Norvegiako jaiegunak
Apirileko ospakizunak